經數: 一九七○

經名: 龍舒增廣淨土文卷第一

頁數: 二五一

上	欄

1龍舒淨土文序

華嚴經云. 信爲道元功德母. 長養一切諸善

根. 然世之所謂修淨土者. 不可以不信也. 淨

土乃西方極樂世界. 其中種種殊勝莊嚴. 阿

彌陀經載之詳矣. 阿彌陀乃彼中之佛. 未成

佛以前. 有四十八願. 願願度人. 衆生願生

彼國者. 一稱其名. 稱念往生. 末世之人皆於

命終氣絶之後. 令他人稱念十聲. 謂之十念.

何益於事. □不知. 於平日諸惡莫作. 衆善奉

行. 念念不離西方淨土. 念念願見彼佛彌陀.

直至命終. 不差不亂. 蓮臺上品決定化生. 五

濁惡世更不再入. 但闡提之流不信有之被

惡業昏[&FFFF]#. 旣不能自修. 又障他人修. 此入地

獄. 如箭射. 誠可憫也. 譬如遐邦絶域之人居

處服食無異禽獸. 安知有中國富貴快樂. 一

旦或有語之者. 咸以爲妄. 其中乃至一人聽

而信之. 念慕中國. 大厭彼土. 願身歿而生焉.

今生中國之人. 豈無若乎此輩. 世界中. 豈

無遐邦絶域乎. 旣有南瞻部洲. 便有西方淨

土. 又安知不同在此天地之間哉. 捨此生彼.

亦理之常. 鳥得而不信. 諸佛無妄語. 佛 語不

誤人. 先賢達士及禪門宗師亦多修淨土. 惟

龍舒王居士信之篤. 修之勤. 正念現前臨終

明白. 淨土之歸無疑矣. 自利利他. 又作淨土

文十三卷. 引三敎經書爲證. 方便利益開導

後人. 可謂一念萬年歲久板□不任披閱. 吾

中	欄

姪元益遜齋自號康廬客. 乃先兄道山左丞

之子夙植善本來生我家. 行已立. 身靡不在

道. 飢寒病苦周恤有□. 道釋諸經印施饒益

修行淨業. 惟己自知. 紛紛盆□中. 見此古

□洗. 余甚嘉之. 宜其咸稱爲善人君子也. 發

心重爲刊梓. 欲壽其傳. 願一切衆生悉歸淨

土. 刊至第四卷第九卷十板. 鐵筆有□. 出舍

利三顆. 嵌□深隱. 光彩[&FFFF]#燦. 衆驚異焉. 此皆

阿彌陀佛悲智示現龍舒居士願力不泯. 吾

姪信心堅固所致. 謂佛法無靈驗西方無淨

土可乎. 舊板重刊善緣圓滿. 諸仁者切忌. 莫

於紙上板上作背向兩般錯會. 雖然本性彌

陀惟心淨土. 豈欺我耶. □仁智之見有不

同. 中人以上可語也. 於是乎書

延祐三年歲次丙辰中秋日. 同修淨土信

士奉訓大夫前江淮守處財賦都總府副總

官古壽呂師說. 書于□陽寓舍之信堂

龍舒淨土文序

阿彌陀如來以大願力攝受群品. 繫念甚簡.

證果甚速. 或者疑之. 余嘗爲之言. 阿彌陀

佛卽汝性是. 極樂國土卽汝心是. 衆生背覺

合塵. 淪於七趣. 立我與佛天地懸隔. 佛爲是

故. 慈悲方便開示悟入. 現諸無量如幻三昧.

莊嚴其國. 備極華好. 復以辨智而爲演說. 令

諸衆生歡喜愛樂. 於日用中. 能發一念. 念彼

如來. 欲生其國. 卽此一念淸淨堅固. 還性

下	欄

所有與佛無異. 當是念時. 不起于坐. 阿彌

陀佛極樂國土悉皆現前. 如是修習乃至純

熟. 幻身壞時. 此性不壞. 金蓮華臺由性種生

往生其中. 如歸吾廬. 諸佛菩薩卽我眷屬. 性

無異故. 自相親愛. 友人龍舒王虛中端靜. 簡

潔博通群書. 訓傳六經諸子. 數十萬言. 一

旦指之曰. 是皆業習. 非究竟法. 吾其西方之

歸. 自是精進. 惟佛惟念. 年且六十. 布衣蔬

茹. 重硏千里. 以是敎人. 風雨寒暑弗皇恤. 閒

居日課千拜. 夜分乃寢. 面目奕奕有光. 望之

者信其爲有道之士也. 紹興辛已秋. 過家君

於宣城. 留兩月. 始見其淨土文. 凡修習法門

與感驗章著具有顚末. 將心信道□木傳焉.

□余序其書. 故爲之題其端. 云虛中名日休.

十月旦狀元歷陽張孝祥序

龍舒淨土文序

淨土之說乃超脫輪□捷徑. 龍舒居士著爲

成書廣行流布. 蓋欲勉人以必爲要人以必

至. 其用心誠非淺淺. 凡欲披閱. 須詳味其言

諦思其義. 若大Ｃ涉獵過目. 殆亦徒然苟爲

他事所汨. 或覺心意稍懈. 姑置少時. 然後再

觀. 則庶無遺意. 否則非但意義不相屬. 而

信心亦無自而起. □文如其無用. 望轉施信

士勿徒束之高閣. 庶不負龍舒居士之用心.

而予區區□木之勤殆亦不虛設矣  呂元益

書

經數: 一九七○

經名: 龍舒增廣淨土文卷第一

頁數: 二五二

上	欄

重刊龍舒淨土文序

如來設敎之不同也. 兼但對帶. 顯密偏圓. 三

乘五行. 隨自隨他. 種種差別. 功高易進. 念佛

爲先. 在凡具惑用三觀智顯本性佛. 法智祖

曰. 心境□得. 故染可觀淨. 不□緣生故. 想成

相起. 唯色唯心故. 當處顯見此觀佛三昧之

正訣具眼者能之. 若夫稱唱瞻禮讀誦持戒.

皆淨業之正因. 正觀之助行. 雖登臺之有金

銀入品之有上下. 趣無生而階不退則一也.

有宋王龍舒作淨土文幷附錄. 總十三卷. 嘉

禾僧[&FFFF]#點校[&FFFF]#爲十二卷. 漏澤僧誦特刊行

之. 終日念心. 終日念佛. 介爾有心. 三千具

足. 心想彼境. 復了此心. 念心是佛. 全佛是

心. 然後般若德顯. 解脫德彰. 法身德圓. 法界

圓融. 不思議體卽此論功不在禹下  ○

成化十七年歲次辛丑佛成道日.      □江南

溪秋月序

丞相周益公贊

皇皇然而無心. □□然而無憂. 閔頹風之將

墜. 攬衆善以同流. 導之以仁義之以寂滅. 之

以樂其有作. 而莫識其無爲. 故中道奄然. 而

示人以眞覺

中	欄

晉軒李居士贊

心焉遺塵跡則混俗. 龐居士之修持而無家.

何子季之精進而不肉. 禪宗立言瑩澈群疑.

崇蓮池之梵行. 同祖佛之神機. □然頰□約

略撫□. 湛然一性唯安養之歸

重刊龍舒淨土文目錄

第一卷

淨土起信九篇

第二卷

淨土總要七篇

第三卷

普勸修持九篇

第四卷

修持法門十五篇

第五卷

感應事跡三十篇

一東晉遠法師

二東晉劉遺民

三東晉闕公則

四晉學士張杭

五宋僧曇鑒

六南齊僧慧進

七後魏僧曇鸞

八隋僧道喩

下	欄

九唐僧善導

十唐僧懷玉

十一唐啓芳圓果

十二唐僧自覺

十三唐僧少康

十四唐僧惟岸

十五唐尼靜眞

十六唐房□

十七唐李知遙

十八唐姚婆

十九唐溫靜文妻

二十唐張鍾□

二十一唐張善和

二十二后晉僧志通

二十三永明壽禪師

二十四宋僧可久

二十五宋金大公

二十六宋黃打□

二十七宋吳瓊

二十八宋[&FFFF]#王夫人

二十九宋觀音縣君

三十宋馮氏夫人

第六卷

特爲勸喩三十七篇

一勸士人

二勸有官君子

三勸在公門者

四勸醫者

五勸僧

經數: 一九七○

經名: 龍舒增廣淨土文卷第一

頁數: 二五三

上	欄

六勸參禪者

七勸富者

八勸貪吝者

九勸孝子

十勸骨肉恩愛者

十一勸婦人

十二勸僕妾

十三勸農者

十四勸養蠶者

十五勸商賈

十六勸工匠

十七勸多屯蹇者

十八勸骨肉怨憎者

十九勸漁者

二十勸網飛禽者

二十一勸爲[&FFFF]#子者

二十二勸作福者

二十三勸誦經者

二十四勸貴人

二十五勸大聰明者

二十六勸賣酒者

二十七勸食開店者

二十八勸屠者

二十九勸在風塵者

三十勸罪惡人

三十一勸病苦者

三十二勸疾惡爲神者

三十三勸軍中人

三十四勸惡口者

中	欄

三十五勸童男

三十六勸室女

三十七八八兒口生蓮華

第七卷

指迷歸要七篇

一靑草堂後身爲曾魯公

二戒禪師後身作東坡

三[&FFFF]#老後身多憂苦

四古老後身耽富貴

五西方如見受官

六三菩薩修兜率

七法華尼後身作官妓

十二緣圖

三界六道輪□圖

第八卷

現世感應十八篇

一見殺生念佛得福

二陳企念佛□鬼

三鄒賓王念佛夢覺

四張繼祖念佛□亡

五劉慧仲念佛安寢

六阮嫂念佛眼明

七閻羅王勸蔣婆念佛

八邵安撫念佛脫難

九念佛風疾不作

十夢中念佛脫恐懼

十一念佛屋不壓死

十二念佛□疾遂愈

十三念佛痼疾皆愈

下	欄

十四[&FFFF]#佛舍利□出

十五佛像常有舍利

十六夢佛遂得聰辨

十七念佛治病得愈

十八念佛孫兒[&FFFF]#難

第九卷

助修上品十六篇

一習說

二葛守利人說

三施報說

四至人延年說

五食肉說

六戒殺盜□說

七飮食男女說

八貪□前程說

九福慧說

十習慈說

十一爲君子說

十二爲聖爲佛說

十三阿羅漢說

十四楞伽經說

十五二天人說

十六小因果說

第十卷

淨濁如一十篇

一情說

二卽是空說

三六根說

四眞性說

經數: 一九七○

經名: 龍舒增廣淨土文卷第一

頁數: 二五四

上	欄

五心乃妄想說

六五[&FFFF]#皆空說

七廢心用形說

八用形骸說

九齊生死說

十我說

周參政跋

劉壯元跋

妙喜□禪師跋

第十一卷

天台智者大師勸修行人專修淨土

眞州長蘆□禪師勸參禪人兼修淨土

杭州永明壽禪師戒無證悟人勿輕淨土

丞相鄭淸之勸修淨土

廬陵李氏夢記

旴江□允迪跋

四明斷佛種人跋

第十二卷  附錄

獅子峰如如顔丙勸修淨業文(身爲苦本覺悟早修)

慈照宗主臨終三疑

善導和尙臨終往生正念文

慈雲懺主晨朝十念法

讚佛偈(幷)回向發願文(共四篇)

超脫輪□捷徑

念佛報應因緣

普勸修持

口業勸戒

龍舒增廣淨土文目錄(終)

中	欄

龍舒增廣淨土文卷第一

國學進士王日休□

予遍覽藏經及諸傳記. 取其意而爲淨土

文. 無一字無所本. 幸勿以人微而忽其說.

欲人人共曉. 故其言直而不文. 予龍舒人

也. 世傳淨土文者不一. 故以郡號別之

淨土起信一

淨土之說多見於日用之間. 而其餘功乃見

於身後. 不知者止以爲身後之事而已. 殊不

知其大有益於生前也. 何則佛之所以訓人

者. 無非善. 與儒敎之所以訓人. 何以異哉. 唯

其名有不同耳. 故其以淨土爲心. 則見於日

用之間者. 意之所念. 口之所言. 身之所爲無

適而非善. 善則爲君子爲大賢. 現世則人敬

之. 神祐之福祿可增. 壽命可永. 由是言之.

則從佛 之言而以淨土爲心者. 孰謂無益於

生前乎. 其次爲業緣所奪而不能專志於此.

苟有志焉者. 亦惡緣可以自此而省. 善緣可

以自此而增. 惡緣省而不已. 終必至於絶其

惡. 善緣增而不已. 終必至於純乎善. 惡旣

絶矣. 善旣純矣. 非爲君子而何. 非爲大賢而

何. 由是言之. 則從佛之言而以淨土爲心者.

孰謂無益於生前乎. 又其次不知禮義之所

在. 不知刑罰之可畏. 惟氣勢之爲尙. 惟勢力

之爲趨. 苟知以淨土爲心. 則亦必知省己而

自咎. 所爲雖不能皆合於禮義. 亦必近於禮

義矣. 雖不能盡超乎刑罰. 亦必遠於刑罰矣.

下	欄

漸可以脫小人之域. 而終爲君子之歸. 庸人

稍知佛理者. 世必目爲善人. 此其效也. 由是

言之. 則從佛之言而以淨土爲心者. 孰謂無

益於生前乎. 或曰. 從孔子之言. 而以儒敎爲

心. 豈不益於生前乎. 何必淨土哉. 曰. 此世間

法耳. 非出世間法. 世間法則不出於輪□. 出

世間法則直脫輪□外. 淨土旣益於生前. 又

益於身後者. 以其兼出世間法故也

淨土起信二

淨土之說有理有跡. 論其理. 則見於日用之

間. 而未嘗離. 前篇所言是也. 論其跡. 則見於

早晨一茶之頃. 而不必終日泥十念法門是

也. 蓋修持法門有九品. 人人皆可以修. 雖罪

惡之人. 佛亦不棄. □心向善則爲善矣. 故此

十念法門人皆可以通行. 譬如久爲暗室. 一

燈照之則爲明矣. 故殺牛屠馬之人. 放下屠

刀亦可以修. 所以修者不難. 亦不妨一切俗

事. 故在官不妨職業. 在士不妨修讀. 在商賈

不妨販賣. 在農人不妨耕種. 在公門不妨事

上. 在僧徒不妨參禪. 凡一切所爲皆不相妨.

故曰. 其修持工夫見於早晨一茶之頃耳. 遂

可以爲萬萬劫不壞之資. 人何爲而不修乎.

今有販物者. 一錢而得兩錢之息. 則必自喜.

以爲得息之多矣. 行路者一日而及兩日之

程. 亦必自喜. 以爲及程之多矣. 是於外物

小有所得. 而知其喜也. 或兩錢而得一錢之

價. 必憂之以爲喪本. 兩日而及一日之程. 亦

必憂之以爲費日. 是於外物小有所失. 而知

其憂也. 何於吾身之光陰有限. 則日沒以過.

經數: 一九七○

經名: 龍舒增廣淨土文卷第一

頁數: 二五五

上	欄

其失大矣. 而不以爲憂. 於淨土之因緣難遇.

幸而知之. 其得大矣. 而不以爲喜. 是徒見小

得小失而知憂喜. 及得失之大者則不能知.

何不思之甚也. 肉不費時刻. 用力甚少. 而收

功有不可盡言者. 人何爲而不修乎. 此時不

修. 可痛惜哉可痛惜哉

淨土起信三

人驟聞淨土之景象. 多不信之. 無足怪也. 蓋

拘於目前所見. 遂謂目前所不見者亦如此

而已. 且如陋巷糞壤之居者. 安知有廣廈之

淸淨. 小器藜藿之食者. 安知有食前之方丈.

弊□□銖之蓄者. 安知有 天府之充溢. 說處

此娑婆濁世. 不信其淸淨佛土. 所以生長於

胞胎. 不知彼有蓮苞之化生. 壽不過百年. 不

知彼有河沙之壽數. 衣食必由於營作. 不知

彼有自然之衣食快樂. 常雜於憂惱. 不知彼

有純一之快樂. 然則佛之所言. 不可以目前

所不見而不信也. 肉佛切戒人以妄語. 必不

自妄語以□人. 世人妄語者非以規利. 則以

避害. 佛無心於世. 何規利之有. 佛視死生.

如刀斫虛空. 何避害之有. 是佛無所用其妄

語也. 世間中人以上者. 猶不肯妄語以喪其

行止. 肉佛乎. 其言可信. 無足疑者. 故先賢

云. 佛言不信. 何言可信. 昔有以忠臣爲姦黨

者. 刻之於石. 天雷擊之. 今以金寶綵色鐫刻

裝繪. 以爲輪藏貯. 佛之言供以香花. 嚴以神

龍. 使其言之妄. 則又甚於姦黨之碑. 何爲

歷千百歲. 而天雷不擊之哉. 以其言之誠也.

言之誠而不信. 將何俟哉. 是故淨土之說更

中	欄

無可疑者. 肉自古及今. 修此者感應甚多. 尤

不可以不信者也. 感應在第五卷

淨土起信四

儒者或以釋氏之徒無戒行故. 輕其敎. 而因

以不信淨土. 是不然. 豈可以道士不肖而輕

老子. 士人不肖而輕孔子. 智者尙不以人廢

言. 肉可以其徒而輕其敎乎. 釋氏之敎有世

間法. 有出世間法. 其世間法與吾儒同者. 不

可以縷數. 姑擧其大者言之. 釋氏之所以□

□訓世人者. 無非戒惡勸善. 而吾儒何嘗不

戒惡勸善哉. 且以目前言之. 佛以殺生偸盜

邪□爲身三業. 而孔子言勝殘去殺. 詩人言.

文王德及鳥獸昆蟲. 是豈不戒殺哉. 盜固不

在所言矣. 孔子言. 吾未見好德如好色者. 詩

人刺不德而悅美色. 是豈不戒邪□哉. 佛以

妄言綺語兩舌惡口爲口四業. 孔子謂. 人而

無信. 不知其可. 豈不戒妄言也. 謂. 巧言令

色. 鮮矣仁. 豈不戒綺語也. 書稱. 爾無面從退

有後言. 豈不戒兩舌也. 惡口謂之惡怒之聲.

尙未至於穢語. 荀子謂. 傷人之言深於矛戟.

是未嘗不戒惡怒之口也. 佛又以貪嗔癡爲

意三業. 孔子謂. 見得思義. 是則戒貪矣. 謂.

伯夷叔齊不念舊惡. 是則戒嗔矣. 謂困而不

學. 民斯爲下. 是則戒癡也. 由此言之. 儒釋未

嘗不同也. 其不同者. 唯儒家止於世間法. 釋

氏又有出世間法. 儒家止於世間法. 故獨言

一世而歸之於天. 釋氏又有出世間法. 故知

累世而見衆生業緣之本末. 此其所不同耳.

欲知釋氏之所長. 須看楞嚴楞伽圓覺與無

下	欄

蓋障菩薩所問經. 及曉金剛經之理. 未能如

是而遂非之. 則孔子所謂不知而作之者. 可

不戒哉. 誠如是. 則釋氏爲可信矣. 其言淨土

烏可以不信哉. 所謂出世間法淨土尤有要

者. 不可以不勉也

淨土起信五

世有專於參禪者云. 惟心淨土. 豈復更有淨

土. 自性阿彌. 不必更見阿彌. 此言似是而非

也. 何則西方淨土有理有跡. 論其理. 則能淨

其心. 故一切皆淨誠. 爲唯心淨土矣. 論其跡.

則實有極樂世界. 佛丁寧詳復言之. 豈妄語

哉. 人人可以成佛. 所謂自性阿彌者固不妄

矣. 然獻未能至此. 譬如良材可以雕刻物像

而極其華麗. 必加以雕刻之功. 然後能成.

不可據指良材而遂謂極物像之華麗也. 是

所謂唯心淨土而無復更有淨土. 自性阿彌

不必更見阿彌者. 非也. 又信有淨土而泥唯

心之說. 乃謂西方不足生者. 謂參禪悟性超

佛越祖. 阿彌不足見者. 皆失之矣. 何則此言

甚高. 竊恐不易到. 彼西方淨土無貪無變無

嗔無癡. 吾心能無貪無變無嗔無癡乎. 彼西

方淨土思衣得衣. 思食得食. 欲靜則靜. 欲去

則去. 吾思衣而無衣. 則寒惱其心. 思食而無

食. 則飢惱其心. 欲靜而不得靜. 則群動惱其

心. 欲去而不得去. 則繫累惱其心. 是所謂

唯心淨土者誠不易到也. 彼阿彌陀佛福重

山海. 力□天地. 變地獄爲蓮華. 易於反掌. 觀

無盡之世界. 如在目前. 吾之福力尙不能自

爲常. 恐宿業深重墜於地獄. 肉乃變作蓮華

經數: 一九七○

經名: 龍舒增廣淨土文卷第一

頁數: 二五六

上	欄

乎. 隔壁之事猶不能知. 肉乃見無盡世界乎.

是所謂自性阿彌者誠不易到也. 然則吾心

可以爲淨土. 而獻未能爲淨土. 吾性可以爲

阿彌. 而獻未能爲阿彌. 烏得忽淨土而不修.

捨阿彌而不欲見乎. 故修西方而得道則甚

易. 若止在此世界. 欲參禪悟性超佛越祖. 爲

甚難. 肉修淨土者不□於參禪. 何參禪者必

薄淨土而不修也. 大阿彌陀經云. 十方有無

量菩薩. 往生阿彌陀佛國. 彼菩薩欲往生. 我

何人哉不欲往彼. 是果勝於諸菩薩乎. 由此

言之. 唯心淨土自性彌陀者. 大而不要. 高而

不切. 修未到者. 誤人多矣. 不若脚踏實地. 持

誦修行. 則人人必生淨土. 徑脫輪□. 與虛言

無實者. 天地相遠矣

淨土起信六

佛眼見無量劫事故. 自古及今無所不見. 又

戒人妄語. 以不自妄語以□人. 又戒人有我.

必不自有我以□人故其言誠. 可師法. 按楞

嚴經云. 有十種仙. 皆壽千萬載數盡復入輪

□. 爲不曾了得眞性. 故與六道衆生同名七

趣. 是皆輪□中人也. 世人學仙者. 萬不得

一. 縱使得之. 亦不免輪□. 爲著於形神而不

能捨去也. 且形神者乃眞性中所現之妄想.

非爲眞實. 故寒山詩云. 饒汝得仙人. 恰似守

屍鬼. 非若佛家之生死自如而無所拘也. 近

自數百年來. 得仙唯鍾離呂公. 而學鍾雖呂

公者豈止千萬. 自予親知間. 數亦不少. 終皆

死亡埋于下土. 是平生空費心力. 終無所益

也. 欲心長生. 莫如淨土. 生淨土者壽數無量

中	欄

其爲長生也大矣. 不知修此法門而學神仙.

是捨目前之美玉. 而心不可必得之□[&FFFF]#. 豈

不惑哉. 或云. 淨土乃閉眼後事. 有何證驗. 答

云. 淨土傳備載感應. 豈無證驗哉. 肉神仙者

有所得. 則甚□而不傳. 以謂泄天機而有罪.

佛法門唯恐傳之不廣. 直欲度盡衆生而後

已. 是其慈悲廣大不易測量. 非神仙之可比

也

淨土起信七

人有不信因果從而不信淨土者. 夫因果烏

可以不信乎. 經云. 要知前世因. 今生受者是.

要知後世果. 今生作者是. 若不信此語. 何

不以目前之事觀之. 人生所以有貧富有貴

賤有苦樂勞逸有榮辱壽夭. 其禍福種種不

同. 雖曰天命. 天豈私於人哉. 蓋以人前生所

爲不同故. 今生受報亦不同. 而天特主之耳.

是以此身謂之報身. 報身報我前世所爲故

生此身也. 天何容心哉. 譬如人有功罪於外.

當受賞罰於官府. 官府豈私於人哉. 特以有

功當賞有罪當罰而主之耳. 豈以賞罰無故

而加於人. 世間官府猶不以賞罰無故而加

於人. 肉天地造化豈以禍福無故而加於人

乎. 是知以前世所爲有善惡故. 以禍福而報

之也. 以其不能純乎善故. 不得純受其福報.

乃有富貴而苦夭者. 有貧賤而壽樂者 有榮

寵而悴辱者. 其爲果報各隨其所爲. 如影從

影. 如響應聲. 纖女不差. 故云. 種桃得桃. 種

李得李. 未有種[&FFFF]#而得[&FFFF]#. 種黍而得稷者. 唯

種時少. 收獲時多. 故作善惡時甚小. 受禍福

下	欄

之報甚大. 故云. 春種一粒粟. 秋收萬顆子. 人

生爲善惡. 果報還如此. 蓋造化自然之理也.

此理可信. 則淨土之說必可信. 何則二者皆

佛言. 佛誠言於因果. 必不妄言於淨土故. 因

不信因果. 從而不信淨土者. 此可以解其惑

矣

淨土起信八

人有見目前善惡未有報者. 遂不信因果. 而

因以不信淨土. 殊不知善惡未有報者非無

報也. 但遲速耳. 佛嘗謂阿難云. 人有今世爲

善死墮地獄者. 有今世爲惡死生天堂者. 阿

難問. 何故. 佛言. 今世爲善死墮地獄者. 今世

之善未熟. 前世之惡已熟也. 今世爲惡死生

天堂者. 今世之惡未熟. 前世之善已熟也. 熟

處先受報. 譬如欠債急處先還. 左氏謂. 欒武

子有德. 可以庇其子. 故其子□雖爲惡. 而可

以免禍. □之子盈爲善. 而□之惡乃累之. 故

盈雖善而及於難. 止於世間目前可見者言

之. 善惡之報尙有如此者. 肉隔世乎. 書曰.

天道福善禍淫. 老子曰. 天網恢恢疏而不漏.

是三敎皆言此理. 但有遲速耳. 豈可以目前

不見果報. 而遂不信因果. 因以不信淨土乎

淨土起信九

或者疑之云. 人此間念佛. 西方七寶池中. 如

何便生蓮華一□. 予告云. 此不難知也. 譬如

大明鏡凡有物來便現其影. 鏡何嘗容心哉.

以其明而自然耳. 阿彌陀佛國中淸淨明潔.

自然照見十方世界. 猶如明鏡睹其面像. 是

故此間念佛. 西方七寶池自然生蓮華一□.

經數: 一九七○

經名: 龍舒增廣淨土文卷第二

頁數: 二五七

上	欄

無足疑也. 或者又疑之云. 念往生眞言者. 阿

彌陀佛常住其頂衛護其人. 若無量世界有

無量衆生念此眞言. 阿彌陀佛豈能一一遍

住其頂乎. 曰. 亦自然耳. 譬如天上一月普現

一切水中. 豈不自然哉. 或者修行精進疑之

云. 又有臨終之時佛與菩薩來迎. 且如十方

世界有無量衆生精進. 烏能皆知其期而往

迎乎. 曰. 亦自然耳. 譬如天上一日普照無量

境界. 豈不自然哉. 肉佛之威神不止如日

月乎. 則遍住其頂. 遍知其期. 何足疑哉

阿彌陀經脫文

襄陽石刻阿彌陀經乃隋陳仁稜所書. 字□

淸婉. 人多慕玩. 自一心不亂而下云. 專持名

號以稱名. 故諸罪消滅. 卽是多善根福德因

緣. 今世傳本脫此二十一字. 又藏本此經亦

名諸佛攝受經. 乃十方佛在養字號. 今本脫

四方佛

備說

晝必爲夜   必爲夜備	暑必有寒

必爲寒備   存必有去	必爲去備

何爲夜備   燈燭床□	何謂寒備

衾□百薪   何謂去備	福慧淨土

梵語阿此云無. 梵語彌陀此云量. 省文稱之.

寧稱阿彌. 不可稱彌陀. 若稱彌陀. 則是量. 與

無量之意相反. 若稱阿彌. 猶有無量之意存

焉

龍舒增廣淨土文卷之一(終)

中	欄

龍舒增廣淨土文卷第二

國學進士王日休□

大藏之中有無量淸淨平等覺經. 阿彌陀

過度人道經. 無量壽經. 無量壽莊嚴經. 四

者本爲一經. 譯者不同故有四名. 其舛訛

甚多. 予久已校正. 亦刊板以行. 今按此經

及餘經傳. 爲淨土總要

淨土總要一

統言. 大藏不止有十餘經言西方淨土事. 其

大略謂. 彼處以七寶莊嚴. 無地獄餓鬼禽畜

以至□飛□動之類. 常淸淨自然. 無一切穢

雜. 故名淨土. 其人皆蓮華中生. 長生不老. 衣

食宅宇隨意化成. 其景序長春. 無復寒暑. 大

受快樂. 無一切苦惱. 故名極樂世界. 其佛名

阿彌陀者梵語也. 此云無量. 以此佛光明照

見十方三界無有限量. 凡念佛衆生無不知

之. 故人名無量光佛. 此佛壽命與其國中人

民壽命皆無有限量. 雖□河沙劫亦無有盡.

故又名無量壽佛. 此佛有大誓願度人. 其威

神不可思議. 故至心信向念其名號者. 現世

必消除災難. 禳□□鬼. 安靜形神. 增迎福壽.

西方七寶池中則生蓮花一□. 他日於其中

託生直脫輪□之外. 若此者皆有事跡. 非虛

言也. 其說甚易行. 盡大藏中. 八萬四千法門

無如此之要捷者. 而人或不知. 可痛惜或. 知

而不行. 尤可痛惜也

淨土總要二

下	欄

大阿彌陀經云. 釋迦佛一日容顔異常. 侍者

阿難怪而問之. 佛言. 善哉. 汝所問者勝於供

養一天下聲聞緣覺. 及布施諸天人民以至

□飛□動之類. 雖至累劫. 猶百千萬倍. 不可

以及. 所以者何. 以諸天帝王人民乃至□飛

□動之類. 皆因所問而得度脫之道. 以此觀

之. 是釋迦佛初欲說阿彌陀佛之時. 其存於

心而形於色者. 已異於平日. 則阿彌陀佛所

以感諸佛者. 固已非常. 肉於感一切衆生者

乎. 及阿難問而告之. 則謂諸天帝王人民以

至□飛□動之類. 皆因汝所問而得度脫之

道. 是上自諸天下. 至□動之類. 皆同在三界

之內. 故不出輪□. 是以未爲得度脫者. 阿

彌陀佛大願大力無所不度. 故皆度脫之也.

觀其初發偈云. 我至成佛時. 名聲超十方. 人

天欣得聞. 俱來生我刹. 地獄鬼畜生亦生我

刹中. 是則凡在三界六道輪□之內者無所

不度. 可知矣. 是以此經云. 阿彌陀佛現在西

方極樂世界. 又在十方世界. 敎化無央數天

人民. 以至□飛□動之類. 莫不得過度解脫

者. □飛謂微細飛蟲也. □動謂微細□蟲也.

若此者佛尙化度. 肉於人乎. 是其所以廣度

衆生無有窮極. 而人一念歸依. 遂生其國. 無

足疑也

淨土總要三

經又云. 無量無數劫以前. 有世自在王佛. 出

化度衆生. 是時有大國王. 往聽說法. 遂有覺

悟. 乃捨國王之位. 而往修行. 號曰法藏比丘.

卽阿彌陀佛也. 對世自在王佛. 發四十八大

經數: 一九七○

經名: 龍舒增廣淨土文卷第二

頁數: 二五八

上	欄

願. 願願皆爲濟度衆生. 發此願已乃精進. 以

了生死. 次入菩薩地. 了生死者. 乃生死自如

也. 入菩薩地者. 內則修慧. 外則修福也. 修慧

者. 便慧性日廣. 於一日至成佛時. 則慧性

含虛空世界. 無所不知. 無所不見也. 修福者.

乃託生於一切衆生中. 同其形體. 通其語言.

以設敎化. 故上自天帝下至微細□蟻. 皆託

生於其中. 如此無量無數劫來設化衆生. 夫

設化衆生者. 無非得福. 得福而不受用. 故其

福愈積而愈大. 久則遍於虛空世界矣. 福大

則威神大. 譬如世人官大則勢力大. 是以威

神無所不可. 方得成就所願而入佛位. 是初

發願以至成佛. 無非爲衆生者. 故人至信向

念其名號. 現世必蒙福祐. 身後必徑生極樂

世界. 若能精心想其形相. 現世必見佛之眞

身. 以佛之威靈無所不在. 而人心念與佛純

熟. 則自然交通. 故佛現其身也. 詳見第五

卷

淨土總要四

經云. 阿彌陀佛歷大阿僧祇劫行菩薩行. 忍

力成就不計衆苦. 常以和顔愛語饒益衆生.

善護口業不譏他過. 善護身業不失律儀. 善

護意業淸淨無染. 手中常出一切衣服一切

飮食一切幢幡寶蓋一切音樂及一切最上所

須之物. 以此施惠衆生. 令生歡悅. 以行敎化.

故致無量無數衆生發無上菩提心. 如是善

行無量無邊. 說不能盡. 歷無量無數百千萬

億劫. 功德圓滿威神熾盛. 方得成就所願而

入佛位. 是以十方無央數世界諸天人民. 以

中	欄

至□飛□動之類. 無所不度. 所以一念歸依.

遂生其國. 皆於七寶池蓮華中化生. 自然長

大. 亦無乳養之者. 皆食自然之食. 其容貌形

色端明淨好. 固非世人可比. 亦非天人可比.

皆受自然淸靈之身無極之壽. 遍彼刹中皆

諸上善人無有婦女. 皆壽命無央數劫. 皆洞

視徹聽. 遙相瞻見. 遙相聞語聲. 皆心善道者.

無復異人也. 雖歷萬劫. 已所從來靡不知之

復知十方世界去來現在之事. 復知無央數

天上天下人民以至□飛□動之類. 心所欲

念. 口所欲言. 復知此等衆生當於何劫何歲

盡度脫爲人. 得生極樂世界. 以其慧性通徹

故爾

淨土總要五

淨土傳云. 阿彌陀佛與觀音勢至二菩薩. 乘

大願船泛生死海. 就此娑婆世界. 呼引衆生

上大願船. 送至西方. 如肯往者無不得生也.

觀此則是與菩薩憫念衆生比淪苦海無由得

出故. 自以誓威力招誘人生淨土. 如舟人招

誘行人登舟送至彼岸也. 人唯恐不信耳. 若

信心肯往. 雖有罪惡. 亦無不得生. 蓋佛不可

以凡人比. 凡人不爲勢利不與人交. 非有益

於己不與人交. 此所以爲凡人也. 賢人君子

已不如此. 肉於佛乎. 蓋不慈悲不足爲佛. 不

濟度衆生不足爲佛. 不有大威力不足爲佛.

爲其慈悲故見衆生比於苦海而欲濟度. 爲

其有大威力故能遂濟度之心成濟度之功.

此所以爲佛也. 經云. 大醫王能治一切病. 不

能治命盡之人. 佛能度一切衆生. 不能度一

下	欄

切不信之人. 以不信比命盡者可謂極矣. 蓋

信者一念也. 若人在生時. 心念要去. 身則隨

去. 心念欲住. 身則隨住. 是身常隨念. 然猶有

念欲去而身被牽繫者. 身壞時唯一念而已.

一念到處則無不到. 是以一念在淨土則必

生淨土. 肉佛與菩薩又招引人往生乎

淨土總要六

阿彌陀佛有誓願云. 已生我國欲往生他方

者. 如其所願永不復墜三惡道. 何則生淨土

者必證無生法忍. 且無生法忍者. 乃了生死

者. 雖入生死界中. 此一性已不昧矣. 一性旣

不昧. 何由而爲惡乎. 論其理固無墜墮. 肉

又仗佛刀故墜墮必無. 是以生淨土者非徒

長生不老. 又生死自如故. 欲設化一切衆生

而入一切衆生生死界中. 而吾之眞性常湛

然明朗. 不復惑於外物. 不復牽於業緣. 雖在

輪□世界. 而無復輪□. 所謂出世間者是也.

謂雖在世間而出世間矣. 是故生淨土而生

死自如者. 欲生天上亦可. 欲生人間亦可. 欲

生大富貴中亦可. 欲生淸淨中亦可. 欲長生

不滅亦可. 欲滅而復生亦可. 隨意所欲無不

自在. 此所以貴於修淨土也. 世人不知此理.

徒爲生死所苦. 欲生富貴中反生於貧賤欲

生快樂中反生於愁□. 欲生而長壽反生而

夭促. 欲生於善道反生於惡趣. 種種皆外物

所惑. 業緣所牽. 不得自在. 是以無始劫來輪

□六道不得出離. 當念此等憂苦□心淨土.

所以名極樂世界者. 其意可見矣

淨土總要七

經數: 一九七○

經名: 龍舒增廣淨土文卷第三

頁數: 二五九

上	欄

無爲楊傑次公少登高科. 明禪門宗旨. 謂衆

生根有利鈍. 卽其近而易知簡而易行. 唯西

方淨土. 但一心觀念仗佛願力直生安養. 其

爲王敏仲作直指淨土決疑序云. 阿彌陀佛

光明如大圓月. 遍照十方. 水淸而淨則月現

全體. 月非[&FFFF]#水而遽來. 水濁而動則月無定

光. 月非捨水而遽去. 在水則有淸濁動靜. 在

月則無取捨去來. 故華嚴經載解脫長者. 予

云. 知一切佛猶如影像. 自心如水. 彼諸如

來不來至此. 我若欲見安樂世界. 阿彌陀如

來隨意卽見. 是知衆生注念定見阿彌陀. 若

生彼土則無諸苦. 般舟三昧經云. 跋陀和菩

薩問釋迦佛云. 未來衆生云何得見十方諸

佛. 佛敎令念阿彌陀佛卽見十方一切諸佛.

又大寶積經云. 若他方衆生聞無量壽如來

名號. 乃至能發一念淨信. 歡喜愛樂. 所有

善根□向願生其國者. 隨願往生得不退轉.

此皆佛言也. 不信佛言. 何言可信. 不生淨土.

何土可生. 東坡云. 次公晩年作鹽司大守. 常

□丈六阿彌陀佛像. 隨行供養觀念. 至壽終

時. 感佛來迎. 端坐而化

龍舒增廣淨土文卷之二(終)

龍舒增廣淨土文卷第三

國學進士王日休□

孟子云. 人皆可以爲堯舜. 荀子云. 塗之人

可以爲禹. 常不輕菩薩云. 我不敢輕於汝

中	欄

等. 汝等皆可作佛. 是人人可以爲聖賢. 人

人可以作佛. 西方淨士乃要捷門庭. 無人

不可以修. 故爲普勸修持

普勸修持一

或人問孔子曰. 人有遷家而忘其妻者. 有諸.

孔子曰. 又有甚焉. 桀紂則忘其身. 若以道眼

觀之. 今人皆忘其身矣. 何則自早晨開目離

寢. 至夜間就寢閉目. 無非塵勞. 未嘗暫省吾

身. 是皆忘其身也. 且人之於身. 以日言之. 莫

大於飢渴. 必爲飮食之備. 以歲言之. 莫大於

寒暑. 必爲□葛之備. 以終身言之. 莫大於死

生. 而不爲淨土之備. 何哉. 且若人有百斤

之金. 獻有大難. 不能負□以行. 必捨而去之.

若抱金而與之俱死. 世必謂之大愚. 是皆知

此身重於百斤之金也. 然平日則區區趨名

競利. 雖百錢之物亦不肯棄捨. 而不自愛其

身何哉. 或責以盜竊. 或呵以禽畜. 則□然而

怒. 有至於終身怨憾而不可解者. 有至於毆

擊而成獄訟者. 彼盜竊禽畜之名無損於吾

身. 乃惡之如是. 是徒惜吾身之名. 以不知惜

吾身之實. 何哉. 且吾身之實非他. 强名曰死.

而實未嘗死者是也. 人徒見其捨此敗軀而

去. 乃謂之死. 不知捨此則往彼矣. 然其所

往之處豈可不預備哉. 故西方之說誠不可

廢

普勸修持二

人生時. 父母妻子屋宅田園牛羊車馬. 以至

臺登器皿衣服帶索等物. 不問大小. 或祖父

以傳於己. 或自己營造而得. 或子孫或他人

下	欄

爲己緝累而得. 色色無非己物. 且如□紙雖

微. 被人□破猶有怒心. 一針雖微. 被人將

去猶有吝心. 倉庫旣盈心猶未足. 金帛已多

營猶未止. 擧眼動步無非愛著. 一宿在外已

念其家. 一僕未歸已憂其失. 種種事務無非

掛懷. 一旦大限到來. 盡皆[&FFFF]#去. 雖我此身. 猶

是棄物. 肉身外者乎. 靜心思之. 恍如一夢. 故

莊子曰. 且有大覺. 然後知此其大夢也. 古人

有言. 一日無常到. 方知夢裡人. 萬般將不去.

唯有業隨身. 妙哉此言也. 予故用此後兩句

添以兩句而成一偈云. 萬般將不去. 唯有業

隨身. 但念阿彌陀. 定生極樂國. 蓋業者謂善

業惡業. 此皆將得去者. 豈可不以淨土爲業

乎. 有了明長老. 爲衆普說指此身而言曰. 此

爲死物. 其內□□地者爲言物. 莫於死物上

作言計. 宜於言物上作言計. 余深愛此語. 故

常爲人言之. 凡貪種種外物以奉其身者. 皆

是死物上作言計也. 世人雖未能[&FFFF]#. 此當於

營生奉身之中. □頃刻之暇□光自照. 以留

心於淨土. 乃言物上作言計也. 且如汲汲營

生. 雖致富如石崇貴極一品. 終有數盡之期.

豈若淨土之無盡也

普勸修持三

人初未嘗死. 而死之名乃自此身體上得之.

何則以神之來而託於此. 其形由是而長. 故

謂之生. 以神之去而離於此. 其形由是而壞.

故謂之死. 是神者我也. 形者我所舍也. 我有

去來故舍有成壞. 然則生者非生也. 以神之

來而形成耳. 死者非死也. 以神之去而形壞

經數: 一九七○

經名: 龍舒增廣淨土文卷第三

頁數: 二六○

上	欄

耳. 世之人不識其神. 徒見其形. 乃悅生而惡

死. 可不爲悲乎. 且神之來也何自而來哉. 蓋

隨業緣而來神之去也. 何自而去也. 蓋隨業

緣而去業者何哉. 其所作者人間之業. 神則

隨之而生於人間. 所作者天上之業. 神則隨

之而生於天上. 若作阿脩羅之業. 神則隨之

生於阿脩羅. 若作三惡道之業. 神則隨之生

於三惡道. 是輪□六趣無有出期. 然則神者

自無始以來投胎易殼. 不得久留於一所. 所

以然者何哉. 以吾所造之業. 非久而不盡者.

故神之舍於業也. 業盡則形壞. 形壞則神無

所舍. 又隨吾今世所造之業而往矣. 譬如人

造屋宇必居其中. 人飮食必享其味. 故造如

是業. 必受如是之報. 蓋自然之理也. 然則吾

今世所爲. 豈可以不愼哉. 欲直脫輪□心離

苦惱者. 無如西方淨土. 故不可以不修也

普勸修持四

此世界中人生皆如水泡. 生滅不常. 或一歲

二歲. 或一十二十. 幸而至四十五十亦難矣.

雖有至七十者. 古來猶稀. 人只見眼前老者.

不思不待老而去者多矣. 肉世間無非是苦.

但不思省故不覺知. 不稱意時固爲苦矣. 如

或稱意亦無多時. 父母妻兒姻親眷屬. 或疾

病死. 或殺傷離散. 或自己大限忽然而至. 平

生罪惡豈得全無. 且以目前言之. 起一不正

念. 說一不正語. 視一不正色. 聽一不正聲. 爲

一不正事. 無非過惡. 肉所食者衆生之肉.

所衣者亦殺衆生而得. 又肉所有過惡不止

於食肉. 人繇不思. 則已思之. 誠可畏也. 自少

中	欄

至老自生至死. 積累旣多. 纏綿堅固無由解

脫. 閉眼之後不[&FFFF]#隨業緣去. 杳杳冥冥不知

在何處. 或墜地獄受諸苦極. 或爲畜生受人

宰殺. 或生餓鬼飢火燒身. 或入修羅嗔恨所

迫. 雖有善業得生天上人間. 受盡福報依舊

輪□. 漂流汨沒無有出期. 唯有西方淨土. 最

爲超脫輪□之捷徑. 色身難得. □康健時辦

此大事. 當常作念. 云. 吾曾自無始以來輪□

六道. 不曾知此法門. 故不得出離. 今日知之.

豈可不卽時下手. 年高者固當勉力. 年少者

亦不可因循. 命終徑生極樂世界. □視死入

陰府見閻王受恐怖者. 不可同年而語矣

普勸修持五

譬如人入大城中. 必先覓安下處. □出幹事.

抵暮昏黑. 則有投宿之地. 先覓安下處者. 修

淨土之謂也. 抵暮昏黑者. 大限到來之謂也.

有投宿之地者. 生蓮花中不落惡趣之謂也.

又如春月遠行. 先須備雨具. 驟雨忽至. 則

無淋□狼狽之患. 先備雨具者. 修淨土之謂.

驟雨忽至者. 大命將盡之謂也. 無淋□狼狽

之患者. 不至比淪惡趣受諸苦惱之謂也. 且

先覓安下處者. 不害其幹事. 先備雨具者. 不

害其行遠塗. 是修淨土者皆不妨一切世務.

人何爲而不修乎. 予一相識平生多殺魚之

罪. 晩年得疾有似中風. 予憐其罪惡疾苦. 乃

往見之. 勸念阿彌陀佛. 堅不肯念. 但與予說

雜. 豈非無惡業所障疾病所昏. 已不能□心

念善. 閉眼之後將奈之何. 故修此者宜急早

回首也. 世間晝必有夜. 寒必有暑. 人所共知.

下	欄

不可隱者. 若曰生必有死. 人乃諱之. 不肯說

出. 何大蔽也. 蓋不知所謂我者初不曾死. 唯

業緣盡而去耳. 故不可不修淨土. 以心蓮華

中生. 而受淸靈之身無極之壽. 以脫一切生

死苦惱也

普勸修持六

下品下生者. 乃臨終時. 地獄形相已現. 能至

心十念南謨阿彌陀佛. 則變地獄形相爲蓮

華. 亦生淨土. 此佛慈悲至深. 威力至大. 故能

如此. 是所謂十念者. 乃生前自念十聲念阿

彌陀佛. 非謂身後請人念也. 生前自念者. 臨

命終時. 佛與菩薩自來迎接. 故必生淨土. 身

後請人念者未可知也. 經云. 身後人爲作功

果七分得一. 生前自作者得千百倍報. 人何

苦不於生前每日十聲念佛必待死. 而請人

念乎. 又云. 譬如□石雖重. 賴舟船力可以渡

江. 一針雖輕. 不賴舟船江不可渡. 蓋謂人有

重罪. 仗佛力者可生淨土. 罪惡雖輕. 不仗

佛力亦不得生. 又如平生爲惡. 一日招安遂

爲良民. 仗佛力而消罪惡者亦復如是. 又如

□蟲萬死萬生不能一里. 若附人身千里可

至. 仗佛力而生淨土者亦復如是. 切勿疑也.

有罪惡念佛而不可以往生. 但起見佛得道

還度一切□親之心. 則無不生也. 或云. 人平

生爲惡. 殺害衆生. 苦虐人民. 臨死念佛. 亦得

往生. 其所殺所苦之衆生懷□枉之心. 何時

而可解乎. 答云. 生淨土得道之後. 皆度脫

一切□親. 豈不勝□. □相報彼此無出期者

乎